S Piet vo Hittnau isch vo de Alemane bisidlet worde und ane 905 weerded zeerstmaal meriri Wiiler gnamset: Hittenouva, Isencrimenswilare, Skonunouvo. Im Mittelalter hät s zu de Herrschaft Chibuurg ghört. D Burg Werdegg bi Tüürstele isch im 12. Jaarhundert bout worde. Die isch aber im Alte Zürichrieg ane 1444 abegmacht worde und tient sid dem als Stäibruch. Ane 1707 isch Hittnau en äigni Gmäind worde und hät afange e Chile boue, wo scho s Jaar drufabe fertig gsii isch. Im 18. Jaarhundert hät sich e Boueleindustrii entwicklet.